અને વૈશાલીએ શાંતિથી અનુરાગના એમ.ઇ કેમિકલ એન્જિનિયરિંગના અભ્યાસથી માંડીને મહીને પચાસ હજારની ચાલુ સર્વિસથી લઈને ફેમિલી બૅકગ્રાઉન્ડની હકીકત આપ્યા પછી કીર્તિકાન્ત દવેએ કહેવું જ પડ્યુંઃ ‘અરે બહેન..તમે આજે જ આવો…’ અને તે દિવસથી સાંજ… અનુરાગના દિલમાં આનંદનો દરિયો ઉછાળા મારતો હતો. તેનું ઊર્મિતંત્ર રમણે ચઢ્યું હતું. બી/૧૨ તો માંડ માંડ આવ્યું, બારણે જ કીર્તિકાન્તભાઈ ઊભા હતા. મીઠો આવકારો મળ્યો, જઈને બેઠા. હેમલતાબહેન પાણી ભરીને આવ્યાં. પાણી પીધું. શરીરની તરસ બુઝાઈ, પણ અનુરાગના મનની તરસ? પણ એ તરસ તો કીર્તિભાઈએ એમ કહીને જ છીપાવી.